เรื่องร้องเรียน (ความสะอาด,ถนน,คลอง) วันที่ 2023-01-12 10:08:34 — แขวงตลาดบางเขน เขตหลักสี่ กรุงเทพมหานคร
วันนี้การเคหะได้มาทำการติดป้ายบริเวณที่ดินที่ยังเป็นส่วนของการเคหะที่มีการบุกรุก 

เจ้าหน้าที่การเคหะบอกว่า ส่วนที่เป็นบ้านร้างจะต้องติดต่อให้ทางเขตเป็นผู้จัดการหรือประสานงานค่ะ 

ขอเพิ่มเติมคือบริเวณซอยวิภาวดี 60 แยก 18-1-10 ไปจนถึงหมู่บ้านอาทิตย์ 

1. ยังมีซากรถที่จอดไว้เป็นเวลานาน เจ้าหน้าที่เทศกิจเคยบอกว่าจะนำเอกสารมาแปะแจ้งไว้ที่ตัวซากรถ แต่เวลาผ่านไปพอสมควรก็ยังไม่เห็นอะไรเกิดขึ้น ทั้งนี้ทั้งนั้น กรุณาตรวจในบริเวณอื่นๆที่มีซากรถจอดทิ้งและจัดการนำซากรถออกไปกำจัดด้วยค่ะ

2  บริเวณแคมป์คนงาน มีน้ำเน่าเสียและขังอยู่จนเลยระดับของการยอมรับได้ ปริมาณยุงลายเพิ่มมากขึ้น กลิ่นเหม็นกระจายไปทั่ว ผู้รับผิดชอบแคมป์ต้องทำท่อระบายน้ำเสียอย่างด่วนค่ะ หวังว่าเจ้าหน้าที่ที่เกี่ยวข้องโดยตรงช่วยประสานงานด้วยค่ะ

3  การจัดการขยะ บริเวณจากแคมป์คนงานไปจนถึงทางเข้าหมู่บ้านอาทิตย์ มีกองขยะไปทั่ว พนักงานกวาดถนนไม่ได้เข้ามาสำรวจและกำจัดขยะเลย ปัญหาเพิ่มเติมก็คือการที่คิดว่ารถที่จอดอยู่ข้างทางมีสิทธิ์ที่จะทำได้ คนเลยทิ้งขยะไว้อีกฝั่งของรถ 

กรุณานำถังขยะขนาดใหญ่กว่าเดิมและจำนวนมากพอมาวางให้ที่แคมป์คนงานและชาวหมู่บ้านอาทิตย์ เผื่อหลายๆคนจะได้มีจิตสำนึกและระเบียบวินัยในการจัดการขยะมากขึ้น รวมทั้งขอแรงพนักงานของเทศกิจช่วยขนขยะที่ไม่ได้รับการเหลียวแลจนเป็นกองใหญ่ไปทำลายด้วยค่ะ

4  ผู้บุกรุกเข้ามาอยู่อาศัยในบ้านร้าง เสพยา เผาขยะเป็นพิษ ส่งเสียงดังรบกวนชาวบ้าน ไม่รู้ว่าเมื่อไหร่จะเริ่มทำร้ายคนอื่น 
อยากให้เขาเข้าใจว่าการบุกรุก การสร้างมลภาวะเป็นสิ่งที่ไม่ถูกต้อง และชาวบ้านที่อยู่บริเวณนี้ไม่สมควรได้รับการเห็นแก่ตัวจากคนประเภทนี้ 

ทางการเคหะบอกว่าต้องให้ทางเขตทำการติดต่อเจ้าของที่ดินแปลงนี้ ดิฉันจึงขอความกรุณาจากเจ้าหน้าที่ทำการติดต่อกับเจ้าของที่ดินให้ทราบถึงเรื่องการบุกรุก

หนึ่งในผู้บุกรุกบอกว่า เจ้าหน้าที่เคยมาคุย และบอกให้อยู่อย่างเงียบๆ หวังว่าวิธีนี้ไม่ใช่วิธีการจัดการของทางเขตค่ะ